als_Latn dik_Latn sag_Latn
Ilir Meta, presidenti i zgjedhur njëherësh dhe kreu real i LSI ka përdorur me shumë efikasitet entuziasmin, sinqeritetin dhe bindshmërinë e të rinjve në partisë që ai drejton. Jo më kot LRI tashmë është duke dominuar dhe vetë partinë, pasi sekretar të Përgjithshëm të LSI ka Endrit Braimllari që është as 23 vjeç, nënkryetar të LSI ka Kejdi Mehmetaj njëherësh dhe deputete as 22 vjeçe dhe pa mbaruar ende universitetin.
Ndërkohë që të gjithë të rinjtë e tjetë nën moton: “Faleminderit që egziston Ilir Meta” janë kthyer në kamikazë që përdoren nga Ilir Meta në luftën kundër atyre që tentojnë të kundërshtojnë në partinë shpk LSI. Madje këta të rinj dhe i shpërblen. Por të shohësh me vëmendje 2/3 e listës së kandidatëve të LSI për deputetë janë të rinj. Pjesa më e madhe e tyre janë ende pa mbaruar shkollën e lartë dhe duke qënë në listat prioritare sipas qarqeve, shumica e tyre do të jenë në karrigen e deputetit dhe bankat e shkollës njëherësh. Duke e evidentuar qartë shkallën e lartë të mungesës së dijes dhe përvojës për Kuvendin e Shqipërisë, por dhe duke përcaktuar qartë dhe nivelin mjeran ku do të jetë Kuvendi i ardhshëm i Shqipërisë me këtë kontigjent deputetësh të mitur. Por as më pak dhe as më shumë në këtë mënyrë u shkolluan dhe Ilir Meta dhe Monika Kryemadhi, të cilët morën diplomat duke qënë të dy në politikë. Pa u ulur tamam në bankat e shkollës së lartë.
Por Meta me sa duket ka marrë përvojë në përdorimin e rinisë në LSI nga babai i nazizmit Adolf Hitler. I cili për të garantuar besnikërinë, përdori në postet kyqe anëtarë të rinisë naziste. Madje i futi dhe në ushtri dhe komandantët kryesorë ishin të rinj të ardhur pikërisht nga një edukim nacionalsocialist. Nuk doli pa bazë reale postulati i fundit i Hitlerit, teksa ushtria sovjetike hyri në kufirin gjerman: “Të kisha pasur ushtarët e mi dhe oficerët italianë do e kisha fituar luftën. Nuk me doli koha të përgatisja oficerët e mi”.
Nazistët dhe Hitleri i vunë rëndësi të madhe organizatave të nxënësve dhe të rinjve. Që në vitin 1922 u formua organizata e rinisë, e cila në vitin 1926 u quajt “Rinia e Hitlerit”. Djemtë futeshin në atë organizatë në moshën 6 vjeçare, por anëtarësia e plotë dhe stërvitja sistematike fillonin në moshën katërmbëdhjetë vjeçare dhe përfundonin në moshën 18 vjeçare. Prej të rinjve kërkohej bindje e plotë dhe mësimi me vështirësitë. Terrenet sportive ishin vetëm për Të Rinjtë e Hitlerit. Në vitin 1939, Rinia e Hitlerit kishte 8.7 milion anëtarë, gati aq sa ishte popullsia që përbëhej nga grupmoshat 10-18 vjeç. Të gjithë anëtarët e Rinisë së Hitlerit bënin një betim personal për besnikëri ndaj Hitlerit. Këngët që këndonin ishin këngë naziste, librat që lexonin ishin libra naziste. Në çdo klasë shkolle duhej të ishte vendosur fotografia e Hitlerit. Mësuesit dhe nxënësit përshëndeteshin në çdo fillim dhe mbarim mësimi në mënyrë naziste. Të gjitha fjalimet politike dëgjoheshin përmes altoparlantëve nga të gjithë nxënësit në shkollë. Rinia e Hitlerit shkonte rregullisht në kampe verore ku stërvitej fizikisht e ideologjikisht si dhe mësonte të parakalonte në parada. Të rinjtë kishin për detyrë të raportonin para eprorit të tyre çdo gjë që dëgjonin në familje e që ishte në kundërshtim me vijën naziste. Madje dhe fronti i Perëndimit me 16 vjeçarë u mbajt derisa u asgjësuan të gjithë nga sulmi i aleatëve pasi zbritën në La Mansh.
Edhe LSI ka futur në “mënynë” e rinisë së LSI kampet verore të Jalës, shkuma party dhe tashmë të rinjtë kanë nisur që si kostum zyrtar të përdorin ngjyrat që përdor Meta. Ngjyrën blu me kuadrate, madje dhe të tjerët tashmë. Duket sikur një linjë fason e përdorimit të veshjeve prodhon kostume sipas shijes së kryetarit Meta. Një rrezik me të vërtetë i vazhdueshëm përdorimi i të rinjve dhe të miturve në politikë. Aq më tepër duke u dhënë poste të larta, pasi ata janë verbërisht të bindur ndaj mirëbërësit të tyre. Duke qënë të pashkolluar ose sapo shkolluar nuk e kanë ndjenjën e përdorimit të ligjit. Shteti po bie në dorë të këtyre njerëzve të mitur. LSI po merr më qafë politikën./Pamfleti.com
more recommended stories
-
Negociatat/ Milo: Hapen në 2018, Shehi: Mund ti pengojë vetëm krimi
Shqipëria afër apo larg Brukselit? Kryetari.
-
Ish-deputetja komuniste kthehet në Kuvend, ky është deputeti që i ka zënë sot karrigen
Parlamenti është vizituar sot nga një.
-
Monika Kryemadhi nuk ndalet, ndërron sërish pamje, shihni si dukej ajo sot
Kryetarja e Lëvizjes Socialiste për Integrim,.
-
Sekretari Amerikan i Shtetit Rex Tillerson: Braktisini armiqësitë e vjetra, keni shansin të drejtoni një kurs të ri të historisë
Sekretari Amerikan i Shtetit Tillerson në.
als_Latn als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn